Sister Rosetta Tharpe

**Rosetta Nubin**, nada en Cotton Plant o 20 de marzo de 1915 e finada en Filadelfia o 9 de outubro de 1973, coñecida como **Rosetta Tharpe** ou **Sister Rosetta Tharpe**, foi unha pioneira cantante de gospel estadounidense. Adquiriu gran popularidade nas décadas de 1930 e 1940 coa súa mestura única de letras espirituais e acompañamento rock and roll. Converteuse na primeira grande estrela da música gospel na década de 1930 e é coñecida como "Original soul sister". Influíu de xeito moi forte como unha música moi inicial de rock and roll, a Little Richard, Johnny Cash, Chuck Berry, Elvis Presley ou Jerry Lee Lewis.

Nun intento de cruzar a liña entre a música sagrada e a música profana tocando a súa música espiritual "luminosa" na "escuridade" dos clubs nocturnos e salas de concertos con grandes bandas como acompañantes, o seu idiosincrático estilo deixou unha pegada nos artistas gospel máis convencionais como Ira Tucker, ou os Dixie Hummingbirds. Aínda que ofendeu a moitos fieis coas súas incursións na música pop, nunca deixou a música gospel.

## Traxectoria 
Tharpe naceu en Arcansas e comezou a tocar e cantar aos catro anos de idade, anunciada como "A pequena Rosetta Nubin, o milagre da guitarra e o canto", acompañando a súa nai, a evanxelista da Igrexa de Deus en Cristo, Katie Bell Nubin, que tocaba a mandolina e predicaba en igrexas do Sur. Exposta ao blues e ao jazz no Sur e despois de que a súa familia se mudase a Chicago nos anos vinte, comezou a tocar blues e jazz en privado mentres continuaba a tocar gospel en actos públicos. O seu estilo único reflectía esas influencias profanas: tocaba as notas como os músicos de jazz e pinzaba a guitarra como Memphis Minnie, a máis prolífica e popular muller do blues da época, e quizais da historia.

En 1970, durante unha xira en Europa con Muddy Waters, Tharpe enfermou e tivo que volver aos Estados Unidos, onde a causa da diabetes lle foi amputada unha perna. Aínda que deu máis actuacións, faleceu en 1973.

## Discografía 
### Álbums 
* *The Lonesome Road*, Decca 224 (1941)
* *Blessed Assurance* (1951)
* *Wedding Ceremony of Sister Rosetta Tharpe and Russell Morrison*, Decca DA-903 (1951)
* *Gospel Train* (1956)
* *Famous Negro Spirituals and Gospel Songs* (1957) 	
* *Sister Rosetta Tharpe*, MGM E3821 (1959)
* *Sister Rosetta Tharpe*, Omega OSL31 (1960)
* *Gospels in Rhythm* (1960)	
* *Live in 1960* (1960)
* *The Gospel Truth with the Bally Jenkins Singers* (1961)
* *Sister Rosetta Tharpe*, Crown LP5236 (1961)
* *Sister on Tour* (1962)
* *Live in Paris *(1964)
* *Live at the Hot Club de France* (1966)
* *Negro Gospel Sister Rosetta Tharpe and the Hot Gospel Tabernacle Choir and Players* (1967)
* *Precious Memories*, Savoy 14214 (1968)
* *Singing in My Soul*, Savoy 14224 (1969)

As súas obras completas ata 1961 foron publicadas en sete caixas de CD dobres polo selo francés Frémeaux & Associés.

### Sinxelos 
### Tributos 
**Shout, Sister, Shout: A Tribute to Sister Rosetta Tharpe* (2003)

## Notas 
## Véxase tamén 
### Ligazóns externas 
*Discografía
*Sister Rosetta Tharpe: The Godmother of Rock & Roll, escrito e dirixido por Mick Csaky, PBS, *American Masters*, 9 de xaneiro de 2013
*The Gospel of Sister Rosetta Tharpe, National Public Radio, *All Things Considered*, 17 de xaneiro de 2004
*Interview with Tharpe biographer Gayle F. Wald, WILL-AM radio, 22 de febreiro de 2007
*Sister Rosetta Tharpe: Etched in Stone at Last, National Public Radio, *All Things Considered*, 20 de marzo de 2009.
*Pop Music, Wisconsin Public Radio, *To the Best of Our Knowledge*, 1 de abril de 2007, rebroadcast 24 de marzo de 2008.
*Premier Guitar – Forgotten Heroes: Sister Rosetta Tharpe